В периода 1975 – 1990 г. в Ливан се разразява гражданска война, която се дължи предимно на външно влияние в политическия живот на страната. След като през 1948 г., по време на първата арабско-израелска война, около 150 000 палестински бежанци, изгонени от своите домове от израелската армия, отиват в Ливан, се засилва маронитско–друзката вражда. Сблъсъкът на много политически доктрини – ислямски фундаментализъм, християнски иредентизъм, шиитски хегемонизъм и израелски реваншизъм, довеждат Ливан до дългогодишна гражданска война, в която вземат участие както традиционните конфесионални групи, така и външни групи – палестинските бежанци, сирийски и израелски въоръжени сили.